คาดหุ้นสัปดาห์หน้าผันผวน
กสิกรฯมองแนวโน้มดัชนีหุ้นไทย สัปดาห์หน้า ยังคงแกว่งตัวผันผวนและต้องระวังการปรับฐาน
30 ต.ค. 2565

กสิกรฯมองแนวโน้มดัชนีหุ้นไทย สัปดาห์หน้า ยังคงแกว่งตัวผันผวนและต้องระวังการปรับฐาน
บริษัทหลักทรัพย์กสิกรไทย จำกัด และบริษัท ศูนย์วิจัยกสิกรไทย จำกัด มองว่า แนวโน้มระหว่างวันที่ 21-25 พ.ย. 2554 ดัชนีน่าจะยังคงแกว่งตัวผันผวน และต้องระวังการปรับฐาน 
ขณะที่ยังคงต้องจับตาพัฒนาการการแก้ปัญหาหนี้และการเมืองในยุโรป ซึ่งรวมถึงการเลือกตั้งในสเปน และอัตราผลตอบแทนพันธบัตรรัฐบาลยุโรป 
นอกจากนี้ คงต้องติดตามข้อสรุปของคณะกรรมาธิการ Super Committee เกี่ยวกับการปรับลดรายจ่ายภาครัฐของสหรัฐฯ และการรายงานตัวเลขเศรษฐกิจสหรัฐฯ อาทิ จีดีพีไตรมาส 3/2554 (รายงานครั้งที่ 2) และยอดสั่งซื้อสินค้าคงทน 
ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 982 และ 960 จุด ขณะที่แนวต้านคาดว่าจะอยู่ที่ 1,010 และ 1,020 จุด ตามลำดับ